**Zaključek Javnega razpisa za dodeljevanje pomoči za ohranjanje in razvoj kmetijstva ter podeželja na območju Triglavskega narodnega parka v letu 2022**

Med 15. 4. in 13. 5. 2022 je bil odprt poziv na Javni razpis za dodeljevanje pomoči za ohranjanje in razvoj kmetijstva ter podeželja na območju Triglavskega narodnega parka v letu 2022. Ker prispele prijave v okviru prvega roka niso predvidevala porabo sredstev v celoti je bil objavljen tudi poziv za drugi rok za oddajo vlog od 20. 6. 2022.

Predmet obeh pozivov na javni razpisa je bila dodelitev nepovratnih finančnih sredstev za sofinanciranje projektov s področja ohranjanja in razvoja kmetijstva ter podeželja na območju TNP v letu 2022 pri čemer so se zasledovali naslednji cilji:

* ohranjanje planinskega pašništva in/ali rabe kmetijskih zemljišč v gorskih območjih s čimer se zagotavlja značilna kulturna krajina,
* ohranjanje avtohtonih pasem domačih živali,
* ohranjanje in razvoj trajnostne pridelave in predelave kakovostnih kmetijskih proizvodov kmetij na območju TNP,
* razvoj trajnostnega turizma na kmetijah na območju TNP,
* podpora kmetijam, ki so nosilci znaka kakovosti TNP.

Okvirna vrednost vseh razpoložljivih sredstev za predmet razpisa je znašala 86.000,00 EUR. Na prvi poziv na razpis je prispelo 11 vlog, na drugi poziv pa še dodatna 1.

Ocenjevalna komisija je ugotovila, da je 10 vlog popolnih, pravočasnih in so jih vložile upravičene osebe. Ena vloga je bila zavržena. Odobrenih je bilo tako 10 projektov, ki skladno s Pravilnikom in javnim razpisom izpolnjujejo vse splošne kriterije in so pri presoji vsebinskih kriterijev prejeli najmanj 40 točk in vsaj 10 točk pri merilu 2, v skupni vrednosti sofinanciranja 86.320,62 EUR.

**REZULTATI**

**V sofinanciranje sprejeti projekti v prvem in drugem pozivu na javni razpis**

|  |  |  |
| --- | --- | --- |
| **Naziv upravičenca** | **Ime projekta** | **Višina odobrenih sredstev (EUR)** |
| Matevž Gartner | Obnova kozolca pod Studorjem | 10.000,00 |
| Janez Mežan | Obnova strehe na skednju | 10.000,00 |
| Janko Rutar | Kmetijski objekt | 10.000,00 |
| Marko Soklič | Obnova starega kozolca | 10.000,00 |
| Magdalena Medja | Nakup stroja (oprema za košnjo) | 3.795,93 |
| Zdenka Prezelj | Ureditev sirarne na planini Duplje | 8.367,06 |
| Mojca Dijak Grmek | Sončna elektrarna | 10.000,00 |
| AS Kranjska dolina  | Vzpostavitev kala na planina Kranjska dolina | 10.000,00 |
| Marjeta Željko | Ograditev pašnika v Zg. Radovni | 2.301,89 |
| As Boh. Češnjica, Jereka, Podjelje, Koprivnik  | Velo polje, ureditev molzišča in hleva | 3.968,60 |
| EKOKMETIJA d.o.o.  | Ureditev pašnika in krčitev gozda | 7.887,15 |

**Zavrženi projekti na javnem razpisu**

|  |  |
| --- | --- |
| **Naziv upravičenca** | **Ime projekta** |
| Igor Korošec | Mulčer za gorsko kosilnico in dodatna kolesa |